Üldseis on siis normaalne, võiks parem olla, aga kui kuulda, kui palju on hukkunuid peresid mujal, ei tohi nuriseda. Ühtteist tuleks järgmisel talvel teha muidugi paremini. Vaha sulatamine on ka käimas. Need kärjed, mis said koos suiraga sügisel mesilamajja korpuste sisse virna laotud, hallitama peaaegu polegi läinud. Suir on ilusti säilunud, aga seda lihtsalt ei lähe vaja, kuna õietolm tuleb  ilusti sisse. Neid kärgi on tohutu palju, sulatamine tohutu mässamine, aga värsket vaha tuleb nüüd peale, nii et tulu ka.